A házaspár gyermekvállalásának teljesítésére előírt határidő
egy gyermek vállalása esetén 4 év,
két gyermek vállalása esetén 8 év,
3 gyermek vállalása esetén 10 év.
A gyermekvállalás teljesítésére vonatkozó határidő várandósság esetén a várandósság végéig meghosszabbodik, ha a házaspár a (gyermekvállalási határidő lejártát megelőzően) fennálló várandósságot  orvosi bizonyítvánnyal, a vállalási határidő lejártát követő 90. napig a hitelintézetnek igazolja.
A gyermekvállalás teljesítése a támogatott személyek által örökbefogadott gyermek is.
Ha a házaspár a gyermekvállalást örökbefogadással kívánja teljesíteni, és az örökbefogadásra való alkalmasságot megállapító határozatot a hitelintézet részére a  gyermekvállalás teljesítésére vonatkozó határidő lejártát követő 90 napon belül bemutatja, a  határidő két évvel meghosszabbodik.
A 2024. január 1. és 2024. március 31. között benyújtott kölcsönkérelmek esetében, 2024. január 1-jét követően, de a kölcsönkérelem benyújtását megelőzően megszületett gyermeket, valamint ezen időszakban gyámhatósági határozattal engedélyezett örökbefogadás keretében örökbefogadott gyermeket is vállalt gyermekként kell figyelembe venni a kölcsön tekintetében. Tehát 2024. március végéig beadható a hitelkérelem úgy, hogy 2024. január 1-jét követően született, örökbefogadott gyermekek vállalt gyermeknek minősülnek.